Publication: Magyar Közlöny
Issue: MK-2011-85 (Year: 2011, Number: 85)
Era: contemporary
Section: (17) A 109/2010. (X. 28.) OGY határozat alapján a Magyar Állam tulajdonába adott vagyon vonatkozásában
Paragraph Index: 2486

(8) A Médiatanács (1)–(4) bekezdés szerinti határozata ellen fellebbezésnek helye nincs. A határozat felülvizsgálatát az ügyfél kérheti – jogszabálysértésre hivatkozással – a hatósági határozat közlésétõl számított tizenöt napon belül a közigazgatási ügyekben eljáró bíróságtól. A bíróság az ügyben, szükség esetén a felek meghallgatása alapján, tizenöt napon belül nemperes eljárásban határoz. A nemperes eljárás iránti kérelem benyújtásának a határozat végrehajtására nincs halasztó hatálya. A kérelemmel támadott hatósági határozat végrehajtásának felfüggesztése a bíróságtól nem kérhetõ, a bíróság által nem függeszthetõ fel. A határozat a nemperes eljárás iránti kérelem benyújtásától függetlenül azonnal végrehajtható. A Fõvárosi Bíróság végzése ellen fellebbezésnek nincs helye.

Source: https://magyarkozlony.hu/hivatalos-lapok/dab93ef982f578769093bd104365bbd78c3cd282/dokumentumok/faf6bf42a99b8c3713461449ace716af11a09ef5/letoltes